Lav et referat af nedenstående tekst:

Tekst:
I kampen mod de manglende lærepladser sendte 3F Ungdom i dag en bus med unge rundt til nordjyske virksomheder. Hurtigt stod det dog klart, at det var svært at sparke dørene ind hos virksomhederne. Ingen af de ni steder, som de unge besøgte, gav noget resultat. - Jeg har en lidt dårlig fornemmelse. Det er svært at finde et sted, hvor de mangler nogen - og hvor man passer ind, forklarer Bjørn Friismose, der søger læreplads. Hans siddekammerat i bussen, Jakob Christian Starcke, var enig. - Jeg har søgt over 50 lærepladser. Hver gang får man at vide, at de ikke har nok at lave hos virksomheden til, at de kan tage en lærling ind. Hos 3F håber man dog, at busturen kan være med til at sende et klart signal til virksomhederne. - Jeg håber, at denne bustur kan være med til at sætte fokus på, at virksomhederne i Nordjylland nu skal til at tage ansvar, når det gælder praktikpladser, forklarer næstformand hos 3F Allan Busk. Cirka 45 unge var med på busturen.

Referat:
I dag sendte fagbevægelsen 3F en bus fyldt med unge rundt til nordjyske virksomheder for at få fat i flere lærepladser. Forsøget gav dog ikke umiddelbart resultat.